जिला पेंशन फोरम में हुए फैसलों पर अमल कराने दिया ज्ञापन
गुना| शासकीय पेंशनर एवं सेवानिवृत्त कर्मचारी संघ ने जिला पेंशन फोरम की बैठक में लिए गए निर्णयों पर कार्रवाई और पेंशनरों की अन्य समस्याओं को लेकर कलेक्टर को ज्ञापन दिया। ज्ञापन में मांग की गई है कि फोरम की बैठक में लिए गए निर्णयों की कार्रवाई से जिला पेंशन अधिकारी द्वारा किसी भी सदस्य को अवगत नहीं कराया गया है। परिवार पेंशन में पेंशनरों को 80 वर्ष आयु पूर्ण होने पर बैंक अधिकारी द्वारा प्रमाण-पत्र जैसे आधार कार्ड, पेन कार्ड, का आधार मान्य नहीं किया जा रहा है। इससे शासन के आदेशानुसार पेंशनरों को 20 रुपए अतिरिक्त् पेंशन प्राप्त होने में बिलंब हो रहा है। डीईओ द्वारा डुप्लीकेट सर्विस बुक प्राप्त करने के लिए पेंशनरों को निर्धारित तिथि की जानकारी नहीं दी गई है। जिले के विभाग प्रमुख द्वारा 6 माह पूर्व पेंशनर प्रकरण जिला पेंशन अधिकारी कार्यालय में प्रस्तुत नहीं किए जा रहे हैं। जिससे पेंशनरों को समस्याओं का सामना करना पड़ रहा है।
जिला पेंशन फोरम के सदस्यों ने पेंशनरों की समस्याओं के समाधान के लिए कलेक्टर को ज्ञापन दिया।
hin_Deva hin_Deva hin_Deva